APROBACIÓN DAS BASES PARA A CONVOCATORIA DE SUBVENCIÓNS A ENTIDADES DEPORTIVAS DE MARÍN 2015-2016
ADMINISTRACIÓN LOCAL — Municipal — Marín (Subvencións, 04/10/2016)

A Alcaldía mediante resolución de data 16.09.2016 aprobou as bases para a convocatoria de subvencións a Entidades deportivas de Marín 2015-2016 que de seguido se transcriben: A presente convocatoria ten por obxecto a regulación do procedemento de concesión de subvencións en réxime de concorrencia competitiva a entidades deportivas e outras entidades con personalidade xurídica e capacidade de obrar do Concello de Marín, sen ánimo de lucro, cuio obxecto sexa a práctica deportiva, dando resposta á Lei 03/2012, de 03 de abril, Xeral do Deporte de Galicia, onde sinala a competencia dos concellos en fomentar e promover a actividade deportiva.2.1.—Os gastos subvencionables corresponderán ó funcionamento da entidade e gastos ocasionados pola actividade federada propia desta, é dicir, os motivados pola participación en competicións deportivas federadas: Tamén serán subvencionables todos os gastos ocasionados dos eventos que organizara para a promoción da súa modalidade deportiva, principalmente nos colexios de Marín. Quedando excluídos os gastos por investimento en instalacións deportivas (obras) e os gastos referidos á organización das Escolas Deportivas Municipais por parte das entidades deportivas adxudicatarias. O IVE soportado unicamente será subvencionable respecto daquelas entidades que acrediten a exención de IVE.2.2.—As subvencións faranse efectivas con cargo de aplicación orzamentaria 340.489.00, ata unha contía máxima de 40.000 €, correspondente ó Orzamento Xeral vixente no presente exercicio.2.3.—A subvención non poderá superar o 90% do custo das actividades ou programa de actividades que se realicen e respecto dos cales se solicita o outorgamento da subvención, sen que en ningún caso poida ser de tal contía que, illadamente ou en concorrencia con subvencións e axudas doutras Administracións Públicas ou outros entes públicos ou privados, supere o custo total da actividade a desenvolver polo beneficiario.2.4.—A entidade deportiva deberá declarar todas as subvencións obtidas para o mesmo concepto durante a tempada 2015-2016.2.5.—Entenderase por tempada 2015-2016 a que abrangue dende o 01 de xullo de 2015 ata o 30 de xuño de 2016. No caso de deporte que teña unha tempada diferente achegarase acreditación da entidade federativa nese sentido. De non achegarse dita documentación, tomarase en consideración o período anterior.(01/07/15 a 30/06/16) 3.1.—Poderán solicita-las subvencións reguladas na presente convocatoria os clubs e entidades deportivas locais de carácter federado, non mercantís, non profesionais e consecuentemente sen ánimo de lucro inscritos no Rexistro Municipal de Asociacións do Concello de Marín.3.2.—Quedan excluídos desta convocatoria: 4.1.—Os interesados en acollerse ós beneficios destas bases, elevarán petición por instancia (Anexo 1) dirixida á Alcaldesa e presentarana no Rexistro Xeral do Concello, ou a través de calquera das formas sinaladas no artigo 38.4 da Lei 30/1992, de 26 de Novembro, de réxime xurídico das Administracións Públicas e procedemento administrativo común (poderanse presentar as solicitudes por correo tendo o interesado que acreditar, no resguardo correspondente, a data de imposición do envío na OFICINA DE CORREOS e anunciando o mesmo día ao órgano de contratación, ben por FAX ou por TELEGRAMA, a remisión da instancia. Sen o cumprimento destes requisitos non será admitida a solicitude no caso de que fose recibida fóra do prazo indicado na instancia), no prazo de 10 días hábiles contados a partir do seguinte ó da publicación das presentes bases no B. O. P.4.2.—Os interesados en obter esta subvención deberán solicitalo mediante a presentación da seguinte documentación: a.—Instancia de solicitude debidamente cuberta (Anexo 1), con indicación do enderezo a efectos de notificacións e teléfono de contacto. b.—Instancia de declaración doutras axudas (Anexo 2). c.—Certificación (orixinal ou copia autenticada) dos centros escolares cos que se colaborara mediante programa educativo-deportivo, segundo se recolle no punto 6.1 destas bases. d.—Certificación (orixinal ou copia autenticada) expedida pola federación galega deportiva á que se pertenza indicando EXCLUSIVAMENTE os datos que se indican no Anexo 4 f.—Relación de facturas xustificativas do gasto que se subvenciona segundo o punto 2.4 das presentes bases segundo modelo que se achega a estas bases (Anexo 5), g.—Copia do CIF. O Concello de Marín xestionará de oficio á incorporación ao expediente do certificado municipal de estar ao corrente no cumprimento das obrigas fiscais coa Facenda Local e de estar inscrito no rexistro municipal de Asociacións do Concello de Marín; sen prexuízo de que dita documentación, poida, no seu caso, ser achegada polo interesado. A Concellaría de Deportes do Concello revisará os expedientes de solicitude e verificará que conteñan a documentación esixida. De existir algún defecto na solicitude ou documentos que se acheguen, seralle notificado ó interesado para que nun prazo de 5 días emende o defecto ou achegue os documentos preceptivos, con indicación de que se non o fixera considerarase desistido na petición despois da correspondente resolución, de conformidade co disposto no artigo 71 da Lei 30/1992, de 26 de novembro, de réxime xurídico das Administracións Públicas e procedemento administrativo común. A avaliación das solicitudes presentadas realizarase por un órgano colexiado conformado polo Concelleiro delegado designado pola Alcaldesa, e dous funcionarios actuando un deles como como secretario. Os criterios de avaliación para o outorgamento de subvencións e fixación da súa contía, serán os seguintes: 6.1 Promoción da actividade educativo-deportiva, que será certificada polas direccións ou as ANPAS dos centros escolares 6.1.1 Colaboracións con centros educativos da vila para o desenvolvemento de programas educativo-deportivos 6.2 Datos deportivos a valorar, que serán certificados polas federacións 6.2.1 Competición deportiva principal na que participa a entidade 6.2.2 Número de licencias federativas na categoría previa á absoluta e anteriores 6.2.3 Participación en Campionatos de España ou, de non habelo, na competición deportiva de ámbito nacional mais relevante, en categoría previa á absoluta e anteriores.6.2.4 Fomento da paridade entre sexos na categoría previa á absoluta e anteriores 6.2.5 Categoría de adestradores e monitores 6.2.6 Número de deportistas de calquera categoría que participaran coa selección española ou galega en competicións oficias 6.2.7 Fomento do deporte para minusválidos e discapacitados 6.3 Datos económicos a valorar, que serán certificados polas federacións 6.3.1 Gastos federativos A explicación ós criterios de valoración de cada un dos puntos anteriores detállase no Anexo 3 destas bases. A Federación Galega ou Española da modalidade deportiva á que pertenza a entidade solicitante deberá certificar os datos recollidos no Anexo 4 a fin de poder valorar os apartados 6.2 e 6.3. Esta certificación non poderá ser sustituída por ningún outro documento que aporte a entidade solicitante. Á vista do Informe da Comisión avaliadora, formularase proposta de Resolución polo concelleiro designado pola Alcaldesa, que deberá publicarase no taboleiro de anuncios do Concello e notificarse aos interesados para que no prazo de dez días presenten as alegacións que estimen pertinentes. Examinadas as alegacións aducidas polos interesados, formularase polo concelleiro designado pola Alcaldesa proposta de resolución definitiva, que deberá expresar a relación de solicitantes para os cales se propón a subvención e a súa contía, con especificación dos criterios de avaliación seguidos para efectuala e declaración de que segundo a documentación obrante no expediente se desprende que os beneficiarios cumpren os requisitos necesarios para acceder ás subvencións. Á vista da proposta de resolución definitiva, e previo Informe da Intervención municipal, corresponde á Sra. Alcaldesa a resolución do expediente. A Resolución será motivada segundo dispoñan as bases reguladoras da convocatoria de subvencións, debendo, en todo caso, quedar acreditado no expediente os fundamentos da resolución que se adopte. A resolución conterá, en todo caso e de xeito expreso, a desestimación das solicitudes que non acceden á subvención. O prazo máximo para dictar e notificar resolución do procedemento será de seis meses, a contar desde a publicación das presentes bases no BOP. O vencemento do prazo sen notificarse resolución, os interesados entenderán desestimada por silencio administrativo a solicitude de concesión de subvención. A resolución do procedemento será notificada aos interesados e se entenderá aceptada salvo renuncia expresa. Contra esta resolución, que pon fin á vía administrativa, poderase interpoñer recurso potestativo de reposición ante o mesmo órgano que o ditou no prazo dun mes dende o día seguinte ó da súa notificación, ó amparo do establecido no artigo 116.1 da Lei 30/1992, de 26 de novembro, de réxime xurídico das Administracións Públicas e procedemento administrativo común, ou ben directamente o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia dentro do prazo de dous meses contados dente o día seguinte ó da súa notificación, conforme o disposto nos artigos 8.1 e 46.1 da Lei 29/1998, de 3 de Xuño, da xurisdición Contencioso-Administrativa. De interpoñerse o recurso potestativo de reposición, este resolverase e notificarase no prazo dun mes segundo establece o artigo 117.2 da citada lei 30/1992, entendéndose desestimado o recurso de reposición polo transcurso do mencionado prazo, sen resolución expresa notificada, de conformidade co establecido no artigo 43.2 da Lei 30/1992, pudendo entón os interesados interpoñer recurso contencioso-administrativo dentro do prazo de 6 meses contados dende o día seguinte de aquel en que se deba entender presuntamente desestimado o recurso de reposición interposto, conforme o establecido no artigo 46.1 e 4 da Lei 29/1998.8.1.—Pagamento: O pagamento da subvención realizarase previa comprobación das facturas presentadas pola entidade na solicitude correspondentes á porcentaxe indicada no punto 2.4 das presentes bases.8.2.—Xustificación e documentación: A documentación necesaria para xustificar a subvención será a seguinte: As facturas deberán reunir os requisitos esixidos para a súa expedición no RD 1496/2003, figurando necesariamente os seguintes datos: Aceptaranse como xustificantes de gasto, certificacións oficiais federativas das mutualidades deportivas ou de colexios de árbitros correspondentes á tempada 2015/16. Terase en conta como importe xustificativo a base impoñible das facturas e demais documentos de valor probatorio equivalente que se presenten como xustificación, excepto que se acredite debidamente mediante certificado da Axencia Tributaria (anterior á data de expedición das respectivas facturas) que a entidade está exenta de IVE.1.—Acreditación do pagamento efectivo de cada un dos gastos. Considérase gasto realizado o que foi efectivamente pagado con anterioridade á finalización do período de xustificación, debendo acreditarse o pagamento a través da conformidade do contratista ou provedor na correspondente factura ( con estampillado do selo de “pagado”) ou mediante xustificantes de pagamentos axeitados.2.—Certificado actualizado das subvencións/axudas concedidas ou recibidas.3.—No seu caso, certificado da Axencia Tributaria de exención do IVE.4.—Certificado orixinal ou copia compulsada de estar ó corrente no cumprimento das obrigas tributarias coa Facenda estatal, autonómica e Seguridade Social.5.—Memoria da actividade. O Concello de Marín xestionará de oficio á incorporación ao expediente do certificado municipal de estar ao corrente no cumprimento das obrigas fiscais coa Facenda Local. Procederase ó reintegro das cantidades percibidas polas entidades deportivas en concepto de subvención e á esixencia dos xuros de demora desde o momento do pagamento, cando concorra algunha das circunstancias referidas no artigo 33 da Lei 9/2007 do 13 de xuño, de subvencións de Galicia. As subvencións concedidas publicaranse no Boletín Oficial da Provincia, se o importe da subvención individualmente considerada supera os 3.000,00 €, e no taboleiro de anuncios do Concello nos restantes supostos. En ambos casos expresarase o beneficiario, a cantidade concedida e beneficiario da subvención. No non previsto nas presentes bases, estarase ó disposto na Lei 9/2007 de Subvencións de Galicia, Lei 38/2009 Xeral de Subvencións, Regulamento do desenvolvemento e Ordenanza Xeral de Subvencións do Concello de Marín (B. O. P nº 62 do 01/04/2005) Marín, a 14 de setembro de 2016.—A Alcaldesa, María Ramallo Vázquez.